**НАРОДНО ЧИТАЛИЩЕ „ПРОГРЕС 1907” – ГРАД КОСТЕНЕЦ ул. „Д-р Петър Берон” №2; тел: 0878128214; progres\_grkost@abv.bg**

**О Т Ч Е Т**

**ЗА ЛЮБИТЕЛСКО ТВОРЧЕСТВО , БИБЛИОТЕЧНА И АДМИНИСТРАТИВНА ДЕЙНОСТ – 2021 г.**

**1.ЛЮБИТЕЛСКА И ТВОРЧЕСКА ДЕЙНОСТ**

Измина още една година, в която се наложи 2/3 от събитията заложени в културния ни календар да отпаднат. Но въпреки това с общи усилия успяхме да осъществим, някои от тях. През 2021 г. НЧ „Прогрес 1907“ участва в 2 международни конкурса; 3 национални фестивали; 10 общински мероприятия и 8 читалищни събития. Организирани бяха празник за 24 май - Ден на светите братя Кирил и Методий, на българската азбука, просвета и култура и на славянската книжовност, Коледен online концерт, конкурс за коледна картичка. Проведоха се два съвместни проекти на НЧ „Прогрес 1907“ и МИГ „Костенец 2010“ – „Децата и територията“ (с три модула) и „Родното място отразено в очите ми“, на които читалището беше организатор и домакин. Във фоайето на читалището през годината се организираха една фото изложба, изложба на Дани Никифорова и коледна изложба на децата от Школата по изобразително изкуство към читалището. Ансамбъл „Чинари“ бяха наши гости със спектакъла си „Възрожденски разкази“.

* **Денс формация „Вайялет**” взе участие в 3 национални турнири(в София, Боровец и Димитровград), 7 общински мероприятия ( 3 март, олимпийски ученически спортен празник, концерт по случай 1035г.от битката при Траянови врата,общински спортен празник,благотворителен футболен мач, концерт по случай деня на независимостта и празник на Костенец), в 2 читалищни мероприятия (24 май и Коледен online концерт).
* Децата от **Групата по изящно и приложно изкуство** изложиха свои произведения за 1 общинско мероприятие (благотворителен базар, на който бяха продадени всички техни картини) и 1 читалищно мероприятие (Коледна изложба). Иван Танев взе участие в международен конкурс Русия/България, където се класира като лауреат "Grand prix" и лауреат I степен в старша възрастова група. Във фоайето на читалището има тяхна постоянна изложба.
* Децата от **Школата по музика** взеха участие в 1 международен конкурс („Цветна плетеница“), 3 общински мероприятия (олимпийски ученически спортен празник, концерт по случай 1035г.от битката при Траянови врата и празник на Костенец) и в 2 читалищни мероприятия (24 май и Коледен online концерт)
* **Групата за стари градски песни** заедно със секретаря в рубриката „Съвременност и традиции“, възпроизведоха обичаите „Бабинден“, „Цветница и Великден“ и „Еньовден“. След краткосрочна работа и отново усложняване на епидемичната обстановка, групите и техния ръководител, взеха решение временно да отменят дейността си до отминаване на COVID кризата. Надяваме се тази година Фестивала за стара градска песен „ Да попеем по съседски“ да може да се проведе, след двегодишно отлагане.

.

**2. БИБЛИОТЕЧНА ДЕЙНОСТ**

Към 31.12.2021 г.библиотечния фонд наброява 33 994 библиотечни единици. През отчетният период фонда на библиотеката се е обогатил с 774 библиотечни единици, като: - 36 т.- от абонамент на стойност 120,96 лв. - 9 т. – ново закупени книги от членски внос на стойност 123,80 лв. - 246 т. – закупени по проект към МК на стойност 3999,95 лв. - 483 т. – получени като дарения на стойност 5072,61 лв.

Библиотечният фонд е изцяло на свободен достъп с обособени 2 заемни – за деца и възрастни. Абонаментът за 2021 г. на периодични издания- вестници и списания общо е 8 заглавия на стойност 620,45 лв.

През отчетният период броят на регистрираните читатели е 360, като от тях: - До 14 години – 238 - Над 14 години – 122

Заетите библиотечни документа общо през 2021 г. са 10 126. Библиотеката е посетена 3 538 пъти, от тях 601 са посещенията в читалня. Задоволяването на инф. нужди на потребителите се осъществява и чрез библиотечно - библиографски справки и консултации, които са част от ежедневната работа.За отчетният период са извършени 79 устни справки. Читалищна библиотека разполага с 5 компютъра, 2 от тях са места на свободен достъп за потребители. Има и осигурен достъп до интернет, както и WiFi.

Извън традиционните библиотечни дейности, приспособени към пандемичната реалност, масовите инициативи през 2021 г. бяха сравнително малко: - Онлайн „Маратон на четенето” – 2 пъти - Стартира инициативата „Жива библиотека” - Среща с учениците от 3 –ти „А” и „Б” клас при СУ „Св. Климент Охридски” по повод Световният ден на Околната среда и Международен ден на приятелството - Среща с ученици от 2-ри клас при СУ „Св. Климент Охридски” на тема „Герои от приказките” и ролеви игри. - Среща с децата от първите класове СУ „Св. Климент Охридски”, по повод тяхното завършване и първи стъпки в библиотеката. - Посещение на учениците от 4-те класове при СУ „Св. Климент Охридски” на тема „Опазване на околната среда”. - Посещение на групите „Мечо Пух” и „Слънце” при ДГ „Здравец” . - Кинопрожекция с „Клас Костенец” - Среща с д-р Полина Русева, лектор по първа долекарска помощ, организирана от община Костенец с участници в превантивната програма МКБППМН. - Кръглите годишнини на наши и чужди обществени личности са отбелязвани с тематични кътове и витрини - --- - Организиране на библиотечни АРТ работилници през цялата година и участия в Мартенски, Благотворителен и Коледен базар.

През 2021г. беше закупен библиотечен софтуер с основни модули : „Класификатори”, „Обработка на книги” и „Обслужване на читатели” за сумата от 1 392 лв. Основната сума от 983, 50 лв. бе събрана от участието на библиотеката в проведените базари, а остатъка от 408, 50 лв. бе доплатена от читалищни средства. Автоматизацията на библиотечните процеси и обслужването на читатели с помощта на новите информационни технологии е важна и отговорна задача за всяка библиотека. В системата от 05.02.2021 до 31.12.2021 г. са вписани 2 034 системни номера.

Персонала на читалищна библиотека през 2021 г. включва двама специалисти, които взеха участие в : - Обучение с програмен продукт „Автоматизирана Библиотека” - Дистанционен курс на обучение в 3 модула към КНСБ

През изминалата 2021 г. читалищна библиотеката взе участие в 2 проекта: - Проект към МИГ Костенец „Децата и територията“ - Проект към Министерството на културата, по който бяха закупени 246 заглавия от 40 издателства. Общата сума на проекта е на стойност 3 999,95 лв.

**3.АДМИНИСТРАТИВНА ДЕЙНОСТ**

През изтеклата година ЧН е имало 5/пет/ заседания, на които бяха разисквани текущи въпроси и появили се проблеми във връзка с ежедневната работа, в условията на пандемия и усложнената епидемична обстановка. Беше проведено 1/едно/общо редовно отчетно събрание на 03.06.2021г.(след като на 17.03.2021г. свиканото събрание, беше отменено поради липса на кворум). Един от основните приоритети на настоятелството беше осигуряването на средства за отоплението през зимния период и навременното изплащане на режийните разходи. За изминалата година нямаме забавяне на плащанията към доставчици. Със собствени средства беше закупен 1тон пелети (при заявени 5 тона от ОП БКС), за допълване на останалите запаси от пелети от 2020г. Отляхме бетонен пояс около Лотоса, тъй като изолацията е започнала да се отлепя и влиза вода в помещението и гримьорната. Ел.инсталацията там също се отремонтира, по предписание на пожарната инспекция. Беше направен частичен ремонт на 1/3 от покрива и почистени улуците на сградата.. Тъй като надзорния период на проекта е изтекъл, фирмата-изпълнител не пое ангажимент за отремонтирането, читалището разреши проблема, със средства от преходния остатък.За наше съжаление се появиха течовете от покрива на Лотоса през есенния период, тъй като от взривовете на поделението преди години, предверието се цепи от основната сграда.. Металната врата зад сцената беше сменена, поради износване и корозия на метала, и пожарни предписания. Дюшемето в малкия салон беше лакирано. Беше поставен парапет на стълбището към библиотеката. Ако ни позволят силите и средствата от преходния остатък, предстои да се направи цялостен ремонт на Лотоса, за да бъде използваема залата, освежаване на стелажите и лакиране на дюшемето в цялата библиотека, и поставяне на външни камери на цялото читалище, ремонт за стълбището и освежаване на фасадата на централния вход. Тече подготовка за 115-тата годишнина на читалището. През отчетния период членовете на ЧН и ПК осъществяваха дейността си с постоянство и отговорност, при стриктно спазване на Устава на читалището и Закона за народните читалища.

Благодарим за доброто сътрудничество с Общината, в лицето на кмета г-н Йордан Ангелов, на всички читалищни дейци и творци, които съхраняват и възпитават с всеотдайност и любов към българското, дават ни самочувствие като костенчани, нация и народ.

ПРЕДСЕДАТЕЛ НА ЧН: ……………………

/Н. Хаджиниколов/